У уставној кризи 1953. дошао је у сукоб са председником владе и вођом Националне странке Ирана Мохамедом Мосадиком, који се противио великим овлашћењима шаха и уношење страног капитала у иранску нафтну индустрију. Мохамед Реза Пахлави се склања у Италију, али се после интервенције војске, која му је дала подршку, враћа у земљу и свргава Мосадика са власти. Реформама 1963. покушао је модернизовати државу. Повезаност са америчким капиталом, претерано богаћење и одношење богатства из земље, недемократски режим са великим ослонцем на војску, насилно гушење опозиције, изазвали су отпор народа. На народ су велики утицај имале и верске вође муслимана шиита. Иран је за време династије Пахлави пружао подршку Оманским властима током Дофарског рата. Незадовољне масе, предвођене ајатолахом Хомеинијем, повеле су револуцију против шаха и династије, па је Мухамед Реза под свеопштим притиском 16. јануара 1979. напустио земљу. Када је у марту 1979. референдумом изгласана Исламска национална република Иран, власт династије Пахлави и формално је престала.